cy ceb ckb cy cy cy cy cy cy cy cy cy cy fr es cy cy cy cy it wa cy en ceb de cy ceb cy cy su en fr es cy cy cy cy es cy cy cy cy cy cy cy cy cy cy cy cy cy cy cy cy cy cy cy cy cy ia nl cy cy fr es cy cy cy cy cy cy cy ceb ckb cy cy cy cy cy cy cy cy cy cy fr es cy cy cy cy it wa cy en ceb de cy ceb cy cy su en fr es cy cy cy cy
Canolfan y Celfyddydau Llantarnam Grange - Criw Celf
Ymgeisio i Werthu yn y Siop
Datblygu Dawn yn y Celfyddydau Cymhwysol a Gweledol i bobl ifanc o oed ysgol
Mae Criw Celf yn un o brosiectau cenedlaethol strategol Cyngor Celfyddydau Cymru, ac yn y De Ddwyrain mae dan arweiniad Canolfan Gelfyddydau Llantarnam Grange. Mae’n rhoi cyfle i blant a phobl ifanc ddatblygu eu sgiliau artistig, gan weithio y tu allan i’r ysgol, ochr yn ochr ag artistiaid proffesiynol mewn amrywiaeth o wahanol leoliadau. Mae Criw Celf yn cynnig cyfle i ddylunwyr ac artistiaid gweledol ifanc uchelgeisiol dreulio amser yn datblygu eu dawn gyda’u cyfoedion a gyda gweithwyr proffesiynol sy’n gweithio yn y sector.
Mae Criw Celf yn canolbwyntio ar bobl ifanc y mae eu potensial neu eu dawn arbennig wedi cael ei nodi gan eu hathrawon ysgol. Bydd ein rhaglen yn rhoi cyflwyniad iddynt i ystod amrywiol a chyfoethog o genres artistig ac yn agor eu llygaid i ehangder y posibiliadau gyrfa y gall Celf a Dylunio arwain atynt. Rhaglen waith wedi’i thargedu yw Criw Celf, yn hytrach na phrosiect cyfranogi mynediad agored.
Mae Criw Celf yn ymroi i gyfrannu at agenda Mwy Abl a Thalentog (MATh) Llywodraeth Cymru. Mae hefyd yn ffurfio rhan allweddol o strategaeth Creawdwyr Ifainc Cyngor Celfyddydau Cymru sy’n anelu at ‘Ddatblygu Doniau Ifainc’.
Criw Celf – Cynradd (Blynyddoedd Ysgol 5-6)
Yn ystod y rhaglen bydd y cyfranogwyr yn cael profiad o weithio gydag artistiaid a gwneuthurwyr proffesiynol a fydd yn cyflwyno ystod amrywiol a chyfoethog o genres artistig i’r cyfranogwyr ifanc. Bydd y rhaglen yn rhedeg am 10 mis gydag 1 sesiwn y mis. Bydd y cyfranogwyr yn cael profiad o raglen gyffrous ac ysbrydoledig a fydd yn archwilio amrywiaeth o gyfryngau yn ystod y sesiynau gweithdy. Bydd pob cyfranogwr yn cael cyfle i arddangos eu gwaith mewn o leiaf 2 leoliad oriel a bydd catalog o’r arddangosfa yn cael ei gynhyrchu. Yn y sesiwn weithdy gyntaf, bydd y bobl ifanc yn derbyn pecyn celf sy’n cynnwys bag prosiect, llyfr braslunio modrwy A4, pin graffig a deunyddiau arlunio i annog eu creadigrwydd y tu allan i leoliad Criw Celf.
Dyddiadau: Medi 2018 - Mehefin 2019
£50 i bob myfyriwr am y cwrs cyfan, yn cynnwys yr holl ddeunyddiau
Criw Celf – Uwchradd (Blynyddoedd Ysgol 7-9)
Ar gyfer y rhaglen 10 mis hon, sydd ag 1 sesiwn weithdy bob mis, bydd y bobl ifanc greadigol yn manteisio ar brofiad artistiaid a gwneuthurwyr a fydd yn eu harwain a’u cefnogi ar hyd eu taith greadigol. Cynhelir y gweithdai yng Nghanolfan Gelfyddydau Llantarnam Grange a’r Riverfront. Bydd pob cyfranogwr yn cael cyfle i arddangos eu gwaith mewn o leiaf 2 leoliad oriel a bydd catalog o’r arddangosfa’n cael ei gynhyrchu. Bydd pob cyfranogwr yn derbyn pecyn celf i fynd ag ef adref a’i ddefnyddio yn ystod y sesiynau. Bydd y pecyn yn cynnwys bag prosiect A3, llyfr braslunio modrwy A4, pin graffig a deunyddiau arlunio.
Dyddiadau: Medi 2018 - Mehefin 2019
£50 i bob myfyriwr am y cwrs cyfan, yn cynnwys yr holl ddeunyddiau
Criw Celf – Portffolio (Blynyddoedd Ysgol 10-11)
Yn cymryd rhan mewn 5 diwrnod dwys o weithgareddau gydag Arts Alive Wales yng Nghrucywel. Yn ystod yr wythnos bydd y myfyrwyr yn cael eu cyflwyno i artistiaid, gwneuthurwyr a dylunwyr proffesiynol drwy seminarau a gweithdai ymarferol ysbrydoledig. Ynghyd â gweithio ochr yn ochr ag artistiaid proffesiynol, bydd y cyfranogwyr hefyd yn cael cyfle i ymweld ag oriel gyda’r tîm creadigol. Ar ddiwedd y prosiect bydd y bobl ifanc yn cael cyfle i arddangos y gwaith meant wedi ei greu mewn arddangosfa yng Nghanolfan Gelfyddydau Llantarnam Grange, Cwmbrân ac yn y Riverfront yng Nghasnewydd.
£60 i bob myfyriwr am y cwrs cyfan, yn cynnwys yr holl ddeunyddiau
Criw Celf – Codi’r Bar (Blynyddoedd Ysgol 12-13)
Yng nghanolfan Arts Alive Wales yng Nghrucywel. Dros 5 diwrnod bydd y cyfranogwyr yn archwilio’r gwahanol ymagweddau at gelf a dylunio gan weithio gydag artistiaid, gwneuthurwyr a dylunwyr proffesiynol ar gyfres o ddosbarthiadau meistr dwys. Yn ystod yr wythnos bydd y cyfranogwyr yn cael cyfle i drafod ymarfer a phrosesau’r celfyddydau gydag artistiaid ac wrth ymweld â stiwdios artistiaid. Trefnir ymweliad ag oriel flaenllaw hefyd. Bydd Codi’r Bar hefyd yn rhoi cipolwg ar weithio yn y diwydiannau creadigol drwy gysylltu â cholegau a phrifysgolion. Ar ôl gorffen, bydd y cyfranogwyr yn cael golwg ar eu llwyddiannau ac yn gweld eu gwaith celf ar ddangos mewn dau leoliad, a byddant yn derbyn catalogau arddangosfa a chofnod o’u profiadau.
£60 i bob myfyriwr am y cwrs cyfan, yn cynnwys yr holl ddeunyddiau
Mae nifer y lleoedd yn gyfyngedig. I gofrestru am le cysylltwch â Chanolfan Gelfyddydau Llantarnam Grange cyn gynted â phosibl.
Gweithdai Gwyliau i Blant
Clwb Celf Dydd Sadwrn
Elusen Gofrestredig rhif: 1006933.  Cwmni Cyfyngedig trwy Warant rhif: 2616241
Mae Canolfan Celfyddydau Llantarnam Grange yn un o gleientiaid refeniw Cyngor Celfyddydau Cymru ac yn meddu ar Gytundeb Lefel Gwasanaeth gyda Chyngor Bwrdeistref Sirol Torfaen. Mae’r Ganolfan hefyd yn derbyn cyllid gan Gyngor Sir Fynwy, Cyngor Cymuned Cwmbrân, Cyngor Cymuned Croesyceiliog a Llanyrafon a gan ymddiriedolaethau a chronfeydd annibynnol.
Arddangosfeydd yn y Dyfodol
Gweithdai Gwyliau i Blant
Gweithdai Gwyliau i Blant
Clwb Celf Dydd Sadwrn
Ymgeisio i Werthu yn y Siop
Ymunwch â'n Rhestr Bostio